ഞായറാഴ്ചകളില് കോട്ടയം ഇനി ഡ്രൈ ഡേ കോട്ടയം: സിക്കാ വൈറസ് രോഗബാധ തടയുന്നതിന്റെ ഭാഗമായി നഗരസഭ ബോധവത്കരണ പ്രവര്ത്തനങ്ങള് ഉൗര്ജിതമാക്കി. ഇതിന്റെ ഭാഗമായി നഗരസഭയിലെ 52 വാര്ഡുകളിലും വാര്ഡ് ജാഗ്രതാസമിതി, സന്നദ്ധ പ്രവര്ത്തകര്, കുടുംബശ്രീ പ്രവര്ത്തകര്, ആശാ പ്രവര്ത്തകര് എന്നിവരുടെ സഹായത്തോടെ കൗണ്സിലര്മാരുടെ നേതൃത്വത്തില് ഉറവിട നശീകരണവും പ്രത്യേക ശുചീകരണ പ്രവര്ത്തനങ്ങളും പൂര്ത്തിയാക്കി. ഓഗസ്റ്റ് ഒന്നു മുതല് എല്ലാ ഞായറാഴ്ചകളിലും നഗരസഭയില് ഡ്രൈ ഡേ ആചരിക്കും. ബോധവത്കരണ പ്രവര്ത്തനങ്ങളുടെ ഭാഗമായി ഇന്നലെ രാവിലെ കെഎസ്ആര്ടിസി ബസ്സ്റ്റാന്ഡ് പരിസരത്തു വിശദീകരണ യോഗവും ലഘുലേഖ വിതരണവും നടത്തി. ചെയര്പേഴ്സണ് ബിന്സി സെബാസ്റ്റ്യന് ഉദ്ഘാടനം ചെയ്തു. ആരോഗ്യ സ്റ്റാന്ഡിംഗ് കമ്മിറ്റി ചെയര്പേഴ്സണ് എന്.എന്. വിനോദ് അധ്യക്ഷത വഹിച്ചു.